זכויות להט"ב בסומליה

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בסומליה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית מאז 1964 בשטחי המדינה באזורים שבשליטת הממשלה ועלולה לשאת בעונש של 3 חודשים עד 3 שנות מאסר, ובעונש מוות באזורים שנשלטים על ידי ארגון הטרור האסלאמי א-שבאב ובמדינה הפדרלית הדרומית של ג'ובלנד .

 היסטוריה 

 סומלילנד הבריטית 
לפני קבלת עצמאותה של סומליה מהאימפריה הבריטית, הוחל חוק העונשין ההודי משנת 1860 (סעיף 377) בסומלילנד הבריטית משנת 1899 אשר המשיך להפליל מעשים הומוסקסואלים.

 מזרח אפריקה האיטלקית 
בשנת 1940 פלשה איטליה הפשיסטית לסומלילנד הבריטית  וסיפחה אותה למזרח אפריקה האיטלקית. בעוד שבאיטליה לא היו קיימים חוקים נגד "מעשי סדום" מאז 1890, המשטר עדיין העניש הומוסקסואלים. ב-1941 כבשו הבריטים מחדש את סומלילנד הבריטית מהאיטלקים והחזירו את חוקי הסדום בשטחה שהמשיכו להעניש פעילות הומוסקסואלית בהסכמה בחוק.

 הרפובליקה הסומלית 
בשנת 1964 נכנס לתוקף חוק עונשין חדש ברפובליקה הסומלית . החוק קבע כי "מי שמקיים משכב גשמי עם בן אדם מאותו המין, ייענש, כאשר המעשה אינו מהווה פשע חמור יותר, במאסר בין 3 חודשים ל-3 שנים. כאשר המעשה שנעשה הוא מעשה תאווה שונה ממגע גשמי, העונש שהוטל יופחת בשליש".

 מעמד בחוק 

 הרפובליקה הדמוקרטית הסומלית 
תחת סעיף 409 לחוק העונשין הסומלי שהוכנס בשנת 1973 במסגרת ממשלת הרפובליקה הדמוקרטית הסומלית  שנשאר במקומו עד היום כחלק מחוק העונשין האזרחי של המדינה, קיום יחסי מין עם אדם מאותו המין נושא בעונש מאסר של 3 חודשים עד 3 שנים. "מעשה תאווה" שאינו יחסי מין, דינו מאסר של חודשיים עד שנתיים.

לפי סעיף 410 לחוק העונשין הסומלי, אמצעי אבטחה נוסף עשוי ללוות עונשים בגין מעשים הומוסקסואלים, בדרך כלל בצורת מעקב משטרתי, כדי למנוע "עבירה חוזרת".

 מלחמת האזרחים 2009-הווה 

מאז תחילת מלחמת האזרחים בסומליה, שהחלה בעקבות התנגדות למשטר הצבאי החילוני בראשותו של סיאד בארה בתקופת הרפובליקה הדמוקרטית הסומלית, בשטחים שבשליטת ארגון הטרור האסלאמי א-שבאב מוטלת פרשנות קפדנית של דין השריעה האסלאמי. העונש על רקע הדין עבור אשמים נתון לשיקול דעתו של השופט ועשוי להיענש לרוב בעונש מוות. הוצאות להורג ללא משפט מוגדרות גם כן כנסבלות בקרב האוכלוסייה.ממוזער|207x207 פיקסלים|מלחמת האזרחים בסומליה:איגוד הלהט"ב הבינלאומי "ILGA" דיווח בשנת 2021 כי יש בידו מידע שאסף לאורך השנים על אל-שבאב או קבוצות טרור מוסלמיות נוספות שרצחו סומלים בגין פעילות הומוסקסואלית שבהם נכללו נער בן 18 ב-2013, ילד בן 15 יחד עם נער בן 20 ב-2017 ובשנת 2018 "נער צעיר נוסף". לאורך השנים פעילי זכויות להט"ב ואזרחים סומלים שהואשמו בהומוסקסואליות נאלצו לברוח מהמדינה מחשש להוצאה להורג או להתנקשות.

 תנאי מחיה 
על פי דיווחים לאורך השנים, התקיימו אירועים מסכני חיים או גזרי דין מוות שהוטלו בסומליה ובסומלילנד נגד אזרחי להט"ב בשטחן.

דו"ח מעמד זכויות האדם של מחלקת המדינה של ארצות הברית בסומליה לשנת 2010 מצא כי "נטייה מינית נחשבה לנושא טאבו, ולא היה דיון ציבורי בנושא הזה באף אזור במדינה". מהדורת 2022 של הדו"ח, 12 שנים לאחר מכן, דיווחה באופן דומה על המעמד באומרה "בשל סטיגמה חברתית חמורה שמנעה מאזרחי להט"ב להצהיר על נטייתם המינית או זהותם המגדרית המועדפת בפומבי" היו "מעט מאוד דיווחים על גילויי אפליה". בנוסף, קבע הדו"ח כי "נותרה סטיגמה חברתית רווחת נגד מערכות יחסים חד-מיניות, והחוק אינו אוסר על גילויי אפליה על רקע נטייה מינית או זהות מגדרית".

 ארגונים 
נכון לשנת 2004 על פי הדיווחים הייתה קיימת קבוצה אחת עבור זכויות להט"ב בסומליה. עם זאת, לאורך השנים מהגרים מסומלים שיצאו מהמדינה יצרו ארגוני להט"ב סומלים ברובם או סומלים בלבד נוספים בקנדה. מחלקת המדינה של ארצות הברית דיווחה בנושא בשנת 2022 כי "היו מעט ארגוני להט"ב, מאוד דיסקרטיים ובעיקר מקוונים שקיימו אירועים" בסומליה.

 להט"ב סומלים ידועים 
 אמל עדן , סופרת, מרצה, ופעילת זכויות להט"ב לסבית סומלית-נורווגית.
 מוחמד עבדולכרים עלי , סופר הומוסקסואל סומלי-קנדי.
 סומאיה דלמאר , דוגמנית ופעילת זכויות להט"ב טרנסקסואלית סומלית-קנדית.
 אפדהר ג'מה , סופר ויוצר סרטים קווירי סומלי-אמריקאי.

 טבלת סיכום 
פעילות הומוסקסואלית חוקית/ קישור=|15x15 פיקסלים|עונש מוות (פלילי מאז 1964, עונש: בין 3 חודשים ל-3 שנות מאסר באזורים הנשלטים על ידי הממשלה, עונש מוות באזורים שנשלטים על ידי ארגון הטרור א-שבאב ובמדינת ג'ובלנד)גיל הסכמה שווה לזוגות הטרוסקסואליםחוקים נגד אפליה בתעסוקהחוקים נגד אפליה במתן סחורות ושירותיםחוקים נגד אפליה בכל התחומים האחרים (כולל אפליה עקיפה, דברי שטנה)נישואים חד-מינייםהכרה בזוגיות חד-מינית (איחוד אזרחי, נישואי חוזה, ידועים בציבור)אימוץ משותף על ידי זוגות חד-מינייםאימוץ ילד חורג בקרב זוגות חד-מינייםגישה להפריה חוץ-גופית בקרב זוגות לסביותהכרה משפטית בשינוי מגדרלסביות, הומוסקסואלים, טרנסג'נדרים וביסקסואלים מוצהרים רשאים לשרת בצבאאיסור על ביצוע טיפול המרה בחוקפונדקאות מסחרית לזוגות גברים הומוסקסואליםגברים המקיימים יחסי מין עם גברים רשאים לתרום דם

 ראו גם 
 זכויות להט"ב
 זכויות להט"ב באפריקה
 זכויות להט"ב בסומלילנד

 הערות שוליים 

סומליה
קטגוריה:סומליה: חוק ומשפט
סומליה
קטגוריה:להט"ב ואסלאם